32006D0559
L 219/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 8 август 2006 година
за изменение на Решение 2002/300/ЕО по отношение на зоните, които са извадени от списъка на одобрените зони във връзка с Bonamia ostreae и/или Marteilia refringens
(нотифицирано под номер C(2006) 3518)
(текст от значение за ЕИП)
(2006/559/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/67/ЕИО на Съвета от 28 януари 1991 г. за ветеринарно-санитарните изисквания при пускането на пазара на аквакултури и продукти от тях (1), и по-специално член 5, параграф 3 от нея,
като има предвид, че:
(1)
Решение 2002/300/ЕО на Комисията от 18 април 2002 г. за определяне на одобрените зони по отношение на Bonamia ostreae и/или Marteilia refringens (2) установява зоните в Общността, които се считат за свободни от болести по мекотелите, познати като Bonamia ostreae и/или Marteilia refringens.
(2)
С писмо от месец май 2006 г. Обединеното кралство информира Комисията, че Bonamia ostreae е била открита в реката Cleddau в Уелс. Обединеното кралство създаде зона за контрол и надзорна зона около засегнатата от заболяването зона. Зоната преди това беше считана за свободна от Bonamia ostreae, но поради тези причини тя не може повече да се смята за свободна от това заболяване.
(3)
Решение 2002/300/ЕО следва да бъде съответно изменено.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 2002/300/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 8 август 2006 година.